# Conas Brabhsálaí Tor a choinneáil cothrom le dáta

Deasc
Android

Ní mór Brabhsálaí Tor a choinneáil cothrom le dáta i gcónaí. Má leanann tú ar aghaidh ag úsáid leagan atá as dáta den bhogearra, d'fhéadfá a bheith i mbaol lochtanna slándála tromchúiseacha a chuirfeadh do phríobháideacht agus d'anaithnideacht i mbaol. Iarrfaidh Brabhsálaí Tor ort an bogearra a nuashonrú a luaithe a bheidh leagan nua eisithe: taispeánfar ciorcal glas le saighead suas ann sa phríomhroghchlár (≡), agus féadfaidh tú táscaire nuashonraithe scríofa a fheiceáil nuair a osclaítear Brabhsálaí Tor. Is féidir leat nuashonrú a dhéanamh go huathoibríoch nó de láimh.

### AG NUASHONRÚ BRABHLÁSÁLA TOR GO HUATHOIBRÍOCH

Nuair a iarrtar ort Brabhsálaí Tor a nuashonrú, cliceáil ar an bpríomh-roghchlár (≡), ansin roghnaigh "Nuashonrú ar fáil - atosú anois".

Fan go dtí go n-íoslódálfar agus go suiteálfar an nuashonrú, ansin atosóidh Brabhsálaí Tor é féin. Beidh an leagan is déanaí á rith agat anois.

### AG NUASHONRÚ BRABHLÁSÁLA TOR DE LÁIMH

Nuair a iarrtar ort Brabhsálaí Tor a nuashonrú, críochnaigh an seisiún brabhsála agus dún an clár.

Bain Brabhsálaí Tor de do chóras tríd an bhfillteán ina bhfuil sé a scriosadh (féach an chuid Díshuiteáille haghaidh tuilleadh eolais).

Tabhair cuairt ar https://www.torproject.org/download/ agus íoslódáil cóip den leagan is déanaí de Bhrabhsálaí Tor, ansin suiteáil é mar a bhí roimhe.

Is féidir leat Brabhsálaí Tor do Android a nuashonrú ó na siopaí aipeanna nó de láimh ó shuíomh Gréasáin Thionscadal Tor.

#### Nuashonrú ó Google Play Store

- Oscail an aip Google Play Store.
- Ag an mbarr ar dheis, tapáil deilbhín an phróifíle.
- Beartaigh ar 'Bainistigh aipeanna agus gléasanna'.
- Beartaigh ar an táb 'Bainistigh'.
- Beartaigh ar 'Nuashonruithe ar fáil'
- Beartaigh ar Bhrabhsálaí Tor do Android ón liosta aipeanna a gcaithfear a nuashonrú.
- Beartaigh ar 'Nuashonraigh'.

#### Nuashonrú ó shiopa F-Droid

- Beartaigh ar "Socruithe", ansin téigh go dtí "Bainistigh aipeanna suiteáilte".
- Ar an scáileán seo chugainn, roghnaigh Brabhsálaí Tor agus ansin tapáil ar an gcnaipe "Nuashonraigh".

#### Nuashonrú ón suíomh gréasáin, suíomh scátháin Tor nó GetTor

1. Íoslódáil an comhad pacáiste Android is déanaí de chuid Brabhsálaí Tor (`apk`) ó láithreán gréasáin Thionscadal Tor, ceann de na suíomhanna oifigiúla Mirror nó GetTor.
2. Suiteáil an comhad `apk`.
3. I bhformhór na gcásanna, suiteálfar an leagan is déanaí seo de Bhrabhsálaí Tor do Android thar an seanleagan, rud a uasghrádóidh an brabhsálaí.
4. Mura n-éiríonn leis an mbrabhsálaí a nuashonrú, b'fhéidir go mbeidh ort Brabhsálaí Tor a dhíshuiteáil sula n-athshuiteálann tú é.