# Conas Brabhsálaí Tor a Dhíshuiteáil

Windows
macOS
Linux
Android

- Aimsigh d’fhillteán nó d’fheidhmchlár Brabhsálaí Tor. Is é an Deasc an suíomh réamhshocraithe.
- Scrios an fillteán nó an feidhmchlár Brabhsálaí Tor.
- Folmhaigh do Bhruscar.

- Aimsigh d’fheidhmchlár Brabhsálaí Tor. Is é an fillteán Feidhmchláir an suíomh réamhshocraithe.
- Bog feidhmchlár Brabhsálaí Tor go dtí an Bruscar.
- Téigh go dtí d’fhillteán `~/Library/Application Support/`.
- Tabhair faoi deara go bhfuil an fillteán Leabharlainne i bhfolach ar leaganacha níos nuaí de macOS. Chun nascleanúint a dhéanamh chuig an bhfillteán seo in Finder, roghnaigh "Téigh go Fillteán..." sa roghchlár "Téigh".

- Ansin clóscríobh `~/Library/Application Support/` sa fhuinneog agus cliceáil Téigh.

- Aimsigh an fillteán TorBrowser-Data agus bog é chuig an mBruscar.
- Folmhaigh do Bhruscar.

Tabhair faoi deara, mura ndearna tú Brabhsálaí Tor a shuiteáil san áit réamhshocraithe (an fillteán Feidhmchláir), nach bhfuil an fillteán TorBrowser-Data suite san fhillteán `~/Library/Application Support/`, ach san fhillteán céanna inar shuiteáil tú Brabhsálaí Tor.

- Aimsigh d’fhillteán Brabhsálaí Tor. Ar Linux, níl aon suíomh réamhshocraithe ann, ach is "tor-browser" ainm an fhillteáin.
- Oscail fuinneog críochfoirt i bhfillteán Brabhsálaí Tor agus rith an t-ordú seo chun Brabhsálaí Tor a dhíchlárú mar fheidhmchlár deisce: `./start-tor-browser.desktop --unregister-app`
- Scrios an fillteán Brabhsálaí Tor.
- Folmhaigh do Bhruscar.

Tabhair faoi deara nach bhfuil fóntais chaighdeánach "Díshuiteáil" do chórais oibriúcháin in úsáid.

Is féidir Brabhsálaí Tor do Android a dhíshuiteáil go díreach ó F-Droid, Google Play nó ó shocruithe aip do ghléis shoghluaiste.

#### Díshuiteáil ón siopa Google Play

- Oscail an aip Google Play Store.
- Ag an mbarr ar dheis, tapáil deilbhín an phróifíle.
- Beartaigh ar 'Bainistigh aipeanna agus gléasanna'.
- Beartaigh ar an táb 'Bainistigh'.
- Beartaigh ar Bhrabhsálaí Tor do Android ón liosta aipeanna atá suiteáilte ar do ghléas.
- Beartaigh ar 'Díshuiteáil'.

#### Díshuiteáil ó shiopa F-Droid

- Beartaigh ar "Socruithe", ansin téigh go dtí "Bainistigh aipeanna suiteáilte".
- Ar an scáileán seo chugainn, roghnaigh Brabhsálaí Tor agus ansin tapáil ar an gcnaipe "Díshuiteáil".

#### Ag díshuiteáil ó shocruithe an ghléis

- Ag brath ar bhranda do ghléis shoghluaiste, téigh chuig Socruithe > Aipeanna, ansin roghnaigh Brabhsálaí Tor agus tapáil an cnaipe "Díshuiteáil".